# Partit de la Socialdemocràcia Brasilera

El Partit de la Socialdemocràcia Brasilera (portuguès: Partido da Social Democracia Brasileira) és un partit polític del Brasil.

## Història

Va ser fundat el 25 de juny de 1988 per una escissió del PMDB i amb figures clau en l'escena política com l'expresident (aleshores senador) Fernando Henrique Cardoso i José Serra. El seu símbol és un tucà blau i groc, i per tant, els seus membres són anomenats tucanos. La línia del partit és centrista, en un rang que va de la socialdemocràcia, al democristianisme i el liberalisme econòmic.
El PSDB són les terceres sigles amb més afiliats del país i habitualment exerceix com un partit d'alternativa o tercera via, que durant la legislatura garanteix l'equilibri de forces en el Congrés. En la dècada del 2010, ha estat representat per noms importants de la política nacional, com Aécio Neves (senador i governador de Minas Gerais) o Geraldo Alckmin (governador de São Paulo).
La nova llei electoral brasilera, que restringeix la capacitat dels partits minoritaris, va comportar la creació de diverses coalicions. El PSDB va unir forces amb Cidadania (l'antic Partit Popular Socialista). En les eleccions presidencials de 2022, la federació PSDB-Cidadania va formar la coalició Brasil para todos junt amb el MDB i Podemos. Liderats per Simone Tebet (MDB) i amb Mara Gabrilli (PSDB) com a candidata a la vicepresidència, van obtenir la tercera posició en el primer torn.

## Referències

* ↑ Ribeiro, Aline. «'Um PSDB dividido não vai sobreviver', diz cientista político» (en portuguès brasiler). O Globo, 28-05-2019. [Consulta: 29 octubre 2022].
* 1 2 Leone, Matheus. «Artigo: Por uma Social Democracia contemporânea» (en portuguès brasiler). PSDB, 18-11-2013. Arxivat de l'original el 2021-10-28. [Consulta: 29 octubre 2022].
* ↑ Segrillo, Angelo «A confusão esquerda/direita no mundo pós-Muro de Berlim: uma análise e uma hipótese» (en portuguès). Dados, 47, 2004, pàg. 615–632. DOI: 10.1590/S0011-52582004000300006. ISSN: 0011-5258.
* ↑ Maia, Dominique. «Confira o histórico das eleições presidenciais no Brasil» (en portuguès brasiler). Politize!, 08-08-2022. [Consulta: 29 octubre 2022].
* ↑ Torrado, Santiago. «El bolsonarismo aniquila al centroderecha tradicional del PSDB en Brasil» (en castellà). El País, 28-10-2022. [Consulta: 29 octubre 2022].
* ↑ D'Agostino, Rosanne. «TSE aprova criação da federação entre PSDB e Cidadania» (en portuguès brasiler). G1. Grupo Globo, 26-05-2022. [Consulta: 29 octubre 2022].
* 1 2 «Simone Tebet confirma chapa feminina à Presidência com Mara Gabrilli, do PSDB, como vice» (en portuguès brasiler). G1. Grupo Globo, 02-08-2022. [Consulta: 29 octubre 2022].
* ↑ Medeiros, Taísa; Correia, Victor. «Simone Tebet tem o melhor desempenho nas eleições e conquista espaço» (en portuguès brasiler). Correio Braziliense, 17-10-2022. [Consulta: 29 octubre 2022].

## Bibliografia complementària

* Bresser Pereira, Luiz Carlos «Por um partido democrático, de esquerda e contemporâneo» (en portuguès). Lua Nova: Revista de Cultura e Política, 1997, pàg. 53–71. DOI: 10.1590/S0102-64451997000100005. ISSN: 0102-6445.
* Genaio, Poméia «Análise sobre a Social-democracia para os fundadores do partido da social democracia brasileira (PSDB) – 1988-1994» (en portuguès). Revista Convergência Crítica, 4, 2013. DOI: 10.22409/rcc.v3i1.1367. ISSN: 2238-9288.